Paul Kuimet

Paul Kuimet (sündinud 3. detsembril 1984Päring inforegister.ee andmebaasis) on eesti kunstnik.

Kuimet töötab fotograafia vallas ja 16 mm filmiga. Talle pakuvad huvi tänapäevased ja endised ikoonilised modernistlikud hooned ja objektid.

Ta on õppinud Eesti Kunstiakadeemias, Helsingi Kunsti- ja Disainiülikoolis, Balti filmi- ja meediakoolis ning Ida-Londoni ülikoolis."Selgusid uued kunstnikupalgalised" ERR kultuur, 19. november 2019

Ta pälvis aastateks 2020–2022 kunstnikupalga. 

2018. aastal osales ta Wielsi kunstiresidentuuris Brüsselis ning rahvusvahelises stuudio- ja kuraatoritööprogrammis (ISCP) New Yorgis. 

 Tunnustus 
 2011 – Eduard Wiiralti nimeline stipendium
2012 – Sadolini kunstipreemia
2016 – Eesti Kultuurkapitali kujutava ja rakenduskunsti sihtkapitali aastapreemia (läbitöötatud esteetilise, ent sisutiheda loomingu ja lennuka aasta eest näitustega Espace Photographique Contretype'is Brüsselis, Tallinna Linnagaleriis, festivalil Kilomeeter Skulptuuri Rakveres ning suurejoonelise ruumiinstallatsiooni eest Eesti Kaasaegse Kunsti Muuseumis)

Viited

Välislingid
Koduleht

Kategooria:Eesti kunstnikud
kategooria:Sündinud 1984